حکم مَس اللہ نا اودے مکہ غا ولدا ہنک
خڑک آ زُم زُم نا ہمو نی بیت ربی ء ِ تفک
آدمؑ اے نا کہ تخاسُس بنیاد آتے دو تیٹ
نا ای اولاد ء ِ کریٹ آباد اوڑے زُو تیٹ
حکم رَبّی اٹ خلیل ؑ ہم مکہ غا زُو مون کرے
تاکہ اوڑے کیو تعمیر تینا اللہ نا در ء ِ
ابراہیم ؑ تو اسماعیل ؑ ہم رب انا حکم آ سلوک
خوشی اٹ دیوال تے اوڑے بیت انا بڑزا کروک
اے ننا رب نی اُس خواجہ کر قبول ننے خدا
تپنہ ہچ بیشک چاہوک نی بنوک آ رب ننا
لِچّخ و خل مچ کریکہ اسماعیل ؑفرمان اتو
خلک دیوال باوہ جان تے او خلیلی  ؑشان اتو
بندغ آتا قد انا کچ بیت انا دیوالک ہنار
ولدا مسک ابراؑہیم ء ِ بُڑز لگنگ نا چکار
ایس اسماعؑیل خل اس وا اوڑکن پلکین ۱نا جہ آ
داسکا اوڑے او تخوک ء ِ بیت ربی نا رہ آ
داسہ اے نا پن ء ِ مشہور او مقام ابراہیمؑ
نفل خوانون ایڑے وخت اس گر ہنا نک ای و نیم
بیت انا پہناد ئسک بیست و دو گز اے تم آ
مرغنی تے سی و دو گز شان اتو تینا جہ آ
نُہہ گز اونا بڑزی ئسک بیرفوک او اَلّوک
بندہ ء ِ تینا حقیر آ نی ہمونگی رب دَرَک
رہبری اٹ جبرائیلؑ نا اسماعؑیل خل اس خنا
اے کہ مشہور قیامت اسکان حجر اسود نا پن آ
